אימאג'ין דראגונז

השנים הראשונות (2008–2010)

בשנת 2008 הכיר סולן הלהקה דן ריינולדס את המתופף אנדרו טולמן באוניברסיטת בריגהם יאנג בעיר פרובו שביוטה, שם שניהם היו סטודנטים. טולמן גייס את חברו הוותיק מהתיכון ויין סרמון שסיים את לימודיו במכללת ברקלי למוזיקה שבבוסטון. לאחר מכן טולמן גייס את אשתו, בריטני, כדי לשיר כזמרת גיבוי ולנגן. סרמון גייס סטודנט אחר ממכללת ברקלי למוזיקה, בן מקי, להצטרף ולהשלים את חברי הלהקה. הלהקה צברה פופולריות בעיר הולדתם פרובו שביוטה לפני שעברו ללאס וגאס, עיר הולדתו של דן ריינולדס, שם הלהקה הקליטה ושחררה את שלושת המיני-אלבומים הראשונים שלה.
הלהקה הוציא שני מיני-אלבומים הנקראים Imagine Dragons EP ו-Hell and Silence EP בשנת 2010, שהוקלטו שניהם ב-Battle Born Studios בלאס וגאס. הם חזרו לאותו סטודיו בשנת 2011. עוד מיני-אלבום, It's Time, נעשה לפני שהם חתמו על חוזה עם חברת תקליטים.
הם קיבלו את ההזדמנות הגדולה הראשונה שלהם כשסולן להקת טריין הרגיש חולה ממש לפני הפסטיבל של לאס וגאס 2009. אימג'ין דרגונס נקראו כדי למלא את מקומם והופיעו אל מול קהל של יותר מ-26,000 אנשים. הם קיבלו שבחים מקומיים כמו: "הדיסק הטוב ביותר של 2011" ממגזין SEVEN של לאס וגאס, "להקת האינדי המקומית הטובה ביותר של שנת 2010" ממגזין לאס וגאס שבועי, "הלהקה החדשה של לאס וגאס שחובה לראות" ממגזין Las Vegas CityLife, ועוד שבחים שנשלחו ללהקה. בנובמבר 2011 הם חתמו עם חברת התקליטים אינטרסקופ רקורדס והחלו לעבוד עם המפיק זוכה הגראמי אלכס דה קיד.

הצלחה בינלאומית ואלבום הבכורה (2011–2013)

אימג'ין דרגונס עבדה באופן הדוק עם המפיק אלכס דה קיד שאיתו הם הקליטו את ההקלטות הגדולות הראשונות שלהם בסטודיו Westlake Recording Studios שבמערב הוליווד. מיני-אלבום בשם Continued Silence יצא לאור ביום האהבה (14 בפברואר 2012) והגיע למספר 40 ברשימת Billboard 200. 
זמן קצר לאחר מכן יצא לאור הסינגל It's Time והגיע למספר 15 במצעד הבילבורד הוט 100. הקליפ לשיר הופיע לבכורה ב-14 באפריל 2012 בערוצי ה-MTV ולאחר מכן היה מועמד לזכייה ב-VMA בקטגוריית קליפ הרוק הטוב ביותר.
אלבומם הראשון Night Visions יצא בארצות הברית יום לאחר יום העבודה (4 בספטמבר 2012), והגיע למקום השני ברשימת Billboard 200 כאשר מכר בשבוע הראשון כ-83,000 עותקים, המיקום הטוב ביותר ברשימה לבכורה של אלבום רוק מאז 2006. האלבום הגיע למקום הראשון ברשימת בילבורד לאלבומי אלטרנטיבי ורוק, כמו כן בטופ 10 של הרשימה באוסטרליה, באוסטריה, בקנדה, בגרמניה, באירלנד, בנורווגיה, בפורטוגל, בסקוטלנד, בספרד ובבריטניה.
הסינגל השני, Radioactive, הגיע למקום הראשון ברשימות Billboard Alternative Songs ו-Billboard Rock Songs. המגזין רולינג סטון קרא לסינגל "להיט הרוק הטוב ביותר של השנה". זה גם השיר המושמע ביותר בשנת 2013 באתר Spotify בארצות הברית. הסינגל היה מועמד בפרסי הגראמי לתקליט השנה. 
הסינגל השלישי, Demons, הגיע למקום הראשון ב-Billboard Pop Songs ולמקום השישי בבילבורד הוט 100 ומכר יותר מ-3 מיליון עותקים בארצות הברית. 
בילבורד סימנה אותם כ"הכוכבים הזוהרים החדשים של 2012" ומאוחר יותר כ"פריצת השנה של 2013". אתר אמאזון קרא להם "הלהקה האהובה עליהם ביותר בשנת 2012".
אימג'ין דרגונס הופיעו עם הסינגלים שלהם בשידור חי בתוכניות האירוח של ג'יי לנו (2012), ג'ימי קימל לייב (2012), בתוכנית הלילה של ג'ימי פאלון (2013), בתוכנית האירוח של דייוויד לטרמן (2013), בפרסי המוזיקה של MTV אירופה (2013), בפרס המוזיקה האמריקאית (2013), בפרסי הגראמי (2014), בסאטרדיי נייט לייב (פברואר 2014).
בשנת 2013 חזרה אימג'ין דרגונס לאירופה ולצפון אמריקה עם סיבוב ההופעות העולמי Night Visions Tour. הלהקה הודיעה על 13 סיבובי הופעות נוספים בארצות הברית, הכרטיסים להופעות אזלו. המגזין Pollstar סימן את הלהקה בטופ 20 של טבלת סיבובי ההופעות המדורגות על ידי הכנסות וזאת אף על פי שמחיר כרטיס להופעותם היה השלישי הכי נמוך ברשימה.

Smoke + Mirrors ‏(2014–2016)

בשנת 2014 הקליטה אימג'ין דרגונס את השיר "Warriors" עבור Riot games לכבוד אליפות העולם הרביעית של League of Legends, וכן את השיר "Battle Cry" עבור הסרט "רובוטריקים 4: עידן ההכחדה".
ב-27 באוקטובר יצא הסינגל המרכזי מאלבומה הבא של הלהקה, "I Bet My Life". ב-17 בפברואר 2015 יצא לבסוף האלבום, "Smoke + Mirrors", לאור. כדי לקדם את האלבום יצאה הלהקה לסיבוב הופעות בצפון אמריקה, שהחל בפורטלנד שבאורגון ב-3 ביוני.
במהלך סיבוב ההופעות, הוציאה הלהקה שני סינגלים שלא-כחלק-מאלבום. "Roots" יצא ב-26 באוגוסט, ו-"I Was Me" ב-12 באוקטובר. בנוסף, הוציאה הלהקה גרסת כיסוי לשיר "I Love You All the Time" של Eagles of Death Metal, כהבעת תמיכה בקורבנות פיגועי נובמבר 2015 בפריז. סיבוב ההופעות, Smoke + Mirrors Tour, סיים את מסלולו באמסטרדם שבהולנד ב-5 בפברואר 2016.

תרומות לצדקה

בשנת 2013, ביחד עם משפחתו של טיילר רובינסון, נער חולה בסרטן שנפטר לאחר מאבק במחלה, הקימו ארגון צדקה בשם The Tyler Robinson Foundation (עמותת טיילר רובינסון) במטרה לעזור לצעירים הנאבקים במחלת הסרטן (http://tylerrobinsonfoundation.com), באותה שנה הלהקה שיתפה פעולה הארגון Do The Write Thing: קמפיין לאומי לעצור אלימות. אימג'ין דרגונס תופיע כחלק מהופעתם של ארגון אמנסטי אינטרנשיונל, ארגון זכויות אדם.
באוקטובר 2015, הכריזו על הסינגל "I was me" שמטרתו הייתה לגייס כסף למשבר הפליטים באירופה.
הסולן ריינולדס אמר "משבר הפליטים הוא בעדיפות עליונה לפי מספר האנשים הנפגעים כל יום. כלהקה רצינו והחלטנו לשתף פעולה עם SAP ואפל (Apple) בכדאי לנסות לייצר שינוי". ניתן להקשיב לדבריו כאן.

השפעות

דן ריינולדס והלהקה ציינו כי חלק מהאמנים שהשפיעו על יצירתם הם: ארקייד פייר, מיוז, הביטלס, פול סיימון והארי נילסון. ריינולדס מעריך להקות כמו Foster the People וממפורד אנד סאנז על כך שהביאו את הרוק האלטרנטיבי לרמה חדשה של הצלחה מסחרית בשנים האחרונות.

פרסים ושבחים

אימג'ין דרגונס זוכת פרס גראמי, פרס המוזיקה האמריקאית (AMA) וTeen Choice Awards.